paragraph_text: Kao DJ, WestBam se prvi put pojavljuje još 1983. i od tada je njegova karijera u stalnom usponu. Osoba koja je kao DJ zastupao Njemačku na otvaranju Olimpijskih Igara u Seoulu, suorganizator prestižnih festivala elektroničkekglazbe kao što su Mayday i Loveparade događaja, producent s ogromnim brojem izdanih albuma, kako solo, tako i u suradnji s velikim imenima svjetske elektronske glazbene scene od kojih su mnoga dugo vremena harala svjetskim top listama.On je DJ koji već godinama nastupa diljem svijeta : po Americi, Europi, Japanu, definitivno je jedna od rijetkih megazvijezda elktroničke glazbe današnjice. Dobitnik je nekoliko prestižnih nagrada njemačkih i svjetskih kulturnih časopisa i udruženja. Dugogodišnji producentski rad i brojni DJ nastupi i kontakti s publikom te drugim glazbenim kolegama, rezultirale su posebnim glazbenim stilom - kombinacijom techna i electra s čim se ponovno proslavio i učvrstio na svjetskim glazbenim top ljestvicama (godine 1999. Beatbox Rocker). Surađivao je tako i s drugim velikim imenima, postavivši nove standarde i učvrstio glazbenu kombinaciju, koju on naziva "technoelectro" kao glazbeni potpravac.